วันที่ 24 ส.ค. ไปเอ็กซเรย์ฟัน โดยที่ไม่รู้ว่าตัวเองตั้งครรภ์อยู่คะ จะส่งผลอะไรกับลูกในท้องมั้ยคะ เพราะว่าตอนนี้อายุครรภ์ได้7 สัปดาห์แล้ว แต่พุงไม่ออกเลยคะ และมีเลือดสีน้ำตาลออกมาติดกัน 3 วันแล้วคะ เกี่ยวกันมั้ยคะ
สวัสดีค่ะ เอ็กซเรย์บริเวณส่วนฟันนั้นเป็นรังสีในปริมาณน้อย ใช้แค่เฉพาะที่ ผลข้างเคียงในระยะยาวยังไม่เคยพบว่ามีชัดเจนทั้งผู้ที่ตั้งครรภ์หรือไม่ตั้งครรภ์แต่อย่างไรก็ตามในระหว่างการตั้งครรภ์ ควรจะหลีกเลี่ยงการสัมผัสกับรังสีเอ็กซเรย์ที่บริเวณใดๆของร่างกายการมีเลือดออกทางช่องคลอดขณะตั้งครรภ์นั้นเป็นความผิดปกติ อาจมีสาเหตุมาจาก การแท้งคุกคาม แท้งสมบูรณ์ แท้งไม่ครบ ท้องนอกมดลูก การติดเชื้อในช่องคลอดหรือปากมดลูก เนื้องอกปากมดลูก ควรไปพบแพทย์เพื่อตรวจหาสาเหตุเพิ่มเติม เบื้องต้นงดการมีเพศสัมพันธ์ไปก่อน ระวังการกระทบกระแทกที่หน้าท้อง